**Precizări legate de alegerile pentru Consiliul FEAA și pentru propunerile FEAA în Senatul UAIC**

1. S-au afișat (**pe 15 ianuarie 2024**):

* listele electorale (toate persoanele cu drept de vot, pe departamente);
* lista candidaturilor pentru Consiliul FEAA (cu indicarea numărului de locuri alocat departamentului);
* lista candidaturilor pentru propunerile FEAA în Senatul UAIC (cu indicarea numărului de locuri alocat departamentului – dublul numărului de locuri din Senatul UAIC alocat FEAA, pe departamente).

2. Eventuale contestații privind componența listelor de votare pot fi depuse la Secretariatul FEAA, până pe data de **17 ianuarie, ora 16**.

3. Conform Hotărârii Consiliului FEAA, data alegerilor pentru Consiliul FEAA și pentru propunerile FEAA în Senatul UAIC este **vineri, 26 ianuarie 2024,** în intervalul orar **9.00-12.00**, **în Sala de Consiliu** a FEAA. Vă rugăm să aveți la dvs. **actul de identitate în original**. Eventualele tururi de alegeri pentru ocuparea locurilor rămase se vor derula în aceeași zi, începând cu ora **14.00**.

Dacă la ora 12 se constată că nu s-a întrunit cvorumul de **2/3** din numărul votanților (minim **88 persoane**) ședința de alegeri nu va fi validată și se va convoca o nouă ședință, în data de **29 ianuarie 2024**. Această a doua ședință va fi validată cu majoritate simplă.

4. Fiecare elector va vota pentru **cel mult** atâtea persoane câte locuri sunt alocate departamentului respectiv. Dacă se constata, pe un buletin de vot, că sunt votate mai multe persoane decât locurile alocate acelui department, votul pentru departamentul respectiv este anulat (pentru celelalte departamente voturile rămân valabile). Dacă pe un buletin de vot nu este votat niciun candidat, votul este considerat valabil exprimat. Se anulează de asemenea voturile care cuprind mențiuni, semne grafice sau orice altă scriitură realizată de către votant.

5. Sunt declarați aleși candidații care au întrunit majoritatea simplă din numărul voturilor **valabil exprimate**, în ordinea descrescătoare a voturilor, **în limita locurilor alocate** fiecărui department.

În caz de egalitate sau de neocupare a tuturor locurilor, se va proceda la un nou tur de scrutin, cu primii candidați în ordinea descrescătoare a numărului de voturi, în **limita dublului numărului de locuri rămase neocupate**.

Pentru orice întrebări legate de alegeri vă stăm la dispoziție.

Comisia electorală FEAA

Ciprian Chirila

Elena Cigu

Mihaela Ifrim

Irina Manolescu